ཨོའུ་ལྗི་ལེ་སྒྲིའི་དབྱིབས་རྩིས་རིག་པ་ནི་ཕུན་སུམ་ཚོགས་པ་ཞིག་ཀྱང་མ་ཡིན་ཏེ།དེའི་སྤྱི་ལུགས་ལྔ་པ་དང་སྤྱི་འགྲོས་གཉིས་ལ་ཡུན་རིང་དུ་བདེན་དཔང་ཐོབ་མ་བྱུང་སྟབས།དེ་བས་མི་རབས་རྗེས་མས་ར་འཕྲོད་མ་ནུས་པའི་ཚོད་དཔག་འདི་ལྟར་དུ་ཡང་ཨོའུ་མིན་དབྱིབས་རྩིས་རིག་པབཏོན་བྱུང་།དུས་རབས་བཅུ་དགུ་པའི་ལོ་རབས་བདུན་ཅུའི་ནང་།ཨུ་རུ་སུའི་ཁི་སན་སློབ་གྲྭ་ཆེན་མོའིསློབ་དཔོན་ཆེན་མོ་ལོ་བྷ་ཆིབ་སི་ཁེཞེས་བྱ་བས་སྤྱི་འགྲོས་ཉིད་ར་སྤྲོད་བགྱིས་པའི་གོ་རིམ་ཁྲོད།སྤྱི་འགྲོས་དེ་རྒྱུན་སྲོལ་གྱི་སྟེང་ནས་བདེན་དཔང་བྱ་ཐབས་བྲལ་བ་རྟོགས་པས།དེ་ནས་ཁོང་གིས་ཨོའུ་མིན་དབྱིབས་རྩིས་གསར་བཟོ་མཛད་བྱུང་།ཨོའུ་ལྗི་ལེ་སྒྲི་དབྱིབས་རྩིས་རང་ངོས་ནི་གཏན་ཚིགས་ཀྱི་ཆ་ནས་ཡང་དག་པ་ཡིན་གཤིས།གང་དེའི་ནང་ཁུལ་ལ་འགལ་བ་མེད་པར་སྨོས་ཅི་དགོས་ཏེ།ཡུན་རིང་ནས་མཚམས་འདིར་སླེབས་པ་ན།དུས་ཡུན་རིང་པོར་རྩད་གཅོད་བྱེད་མཁན་སུའང་མ་བྱུང་བའི་ཨོའུ་མིན་དབྱིབས་རྩིས་ལ་ད་གཟོད་རིག་གཞུང་ལས་རིགས་ཀྱིས་ཡོངས་ཁྱབ་ཏུ་དོ་སྣང་དང་ཞིབ་འཇུག་གཏིང་ཟབ་མོ་བྱེད་འགོ་བརྩམས་ཤིང་།ལོ་བྷ་ཆིབ་སི་ཁེའི་ཐུན་མོང་མིན་པའི་གསར་གཏོད་རང་བཞིན་གྱི་ཞིབ་འཇུག་ལ་ཡང་དེ་ལ་བརྟེན་ནས་རིག་གཞུང་ལས་རིགས་ཀྱིས་གདེང་འཇོག་ཚད་མཐོན་པོ་གནང་བ་དང་གཅིག་གྱུར་གྱི་བསྔགས་བརྗོད་ཐོབ་པར་གྱུར་ཏེ།ཁོང་རང་ཉིད་ལ་ནིདབྱིབས་རྩིས་རིག་པའི་ཁྲོད་ཀྱི་ཁོ་པེར་ནེ་ཁིབྱ་བའི་བསྔགས་བརྗོད་ཀྱི་ཆོ་ལོ་སྩལ་བྱུང་།